user
பரிணாமம் என்றால் என்ன?


assistant
மனித பரிணாமம் என்பது எளிய தன்மை கொண்ட உயிரிகளிலிருந்து மேம்பட்ட தன்மை கொண்ட உயிரினங்களில் படிப்படியாக ஏற்படும் மாற்றங்களாகும். படிமச் சான்றுகளின் மூலம், இப்பரிணாமம் மிகவும் மெதுவாக, பல மில்லியன் ஆண்டுகளாக நடைபெறும் நிகழ்வாகும் என்பதை அறியலாம்.சூழ்நிலைக் காரணமாக உயிரினங்களின் வேறுபாடுகள் பல சிற்றினப் பரவல்களை ஏற்படுத்தின.

மனிதப்பரிணாமம்
ஏறத்தாழ 15 மில்லியன் ஆண்டுகளுக்கு முன்னர், ஆப்பிரிக்காவில் உடல் முழுவதும் ரோமங்களுடன் கூடிய கொரில்லா, சிம்பன்சி குரங்குகள் மனித உடலைமப்பைக் கொண்டிருந்தன.

ஹோமோ ஹெபிலிஸ்
3 - 4 மில்லியன் ஆண்டுகளுக்கு முன்னர் மனிதன் போன்ற ஹோமினிட்டுகள் கிழக்கு ஆப்பிரிக்காவிற்கு வந்தனர். மெதுவாக, இவர்கள் பழங்களை உண்டு வாழ்ந்து, கற்களால் ஆன ஆயுதங்களைப் பயன்படுத்தினர். நான்கு அடி உயரம் உடையவர்கள். நிமிர்ந்த நடை கொண்டவர்கள். இவர்கள் ஹோமினிட்டுகள் என்றும் அழைக்கப்படுகிறார்கள்.

ஹோமோ எரக்டஸ்
ஹோமோ ஏரக்டஸ் என்பதன் கருத்து நிமிர்ந்த மனிதர்கள் என்பதாகும்.இவர்கள் ஆபிரிக்கா முழுவதும் ஆசியாவில் இருந்து இந்தோனேசியா வரையும் ஐரோப்பா வரையும் பரந்து காணப்பட்டிருந்தனர். உயரம் 1.3 மீட்டர்-1.8 மீட்டர் ஆகும். தலையோட்டின் கொள்ளளவு 800 மில்லிட்டா் - 1350 மில்லிலிட்டா்.ஹோமோ ஹெபிலஸிலும் பார்க்க நிமிர்ந்த தோற்றம் கொண்டது. கீழ் தாடை பெரியது.நெற்றி பின்புறம் சாய்வானது. மூக்கு அகன்றது.கால் மெல்லியவை.நடக்கும் இயல்பு கொண்டவை.முதன் முதலில் தீயை பயன்படுத்தினார்கள். சமூகங்களாக வாழ்ந்து உணவை பங்கிட்டு உண்டனர். இவர்கள் மாமிச உண்ணிகளாவர். முதன் முதலில் ஆடை அணிந்து மொழியைக் கொண்டு கதைக்கும் ஆற்றல் கொண்டவர்கள்.யாவா மனிதன் பீகிங் மனிதன் என்பவற்றின் உயிர் சுவடுகள் ஹோமோ ஏரக்டஸ் இன் வகைப்பாட்டில் உள்ளடங்கும்.

நியாண்டர்தால் மனிதர்கள்
நியாண்டர்தால்ஸ் மனிதனின் மண்டையோட்டு எலும்புகளையும், ஏனைய எலும்புகளையும் ஆராய்ந்து பார்க்கும் போது இம்மனிதனிலிருந்து மனிதப் பரிணாமம் வளர்ச்சி பெற்றிருக்க வேண்டும் எனக் கருதப்படுகின்றது. மூன்றாவது பனிப்பெயர்வுக் காலத்தில் (80, 000 ஆண்டளவி;ல்) தோன்றிய மனிதன் நியாண்டர்த்தால்ஸ் ஆவான். கிடைக்கப்பெற்ற உயிரினச் சுவடுகளை அடிப்படையாகக் கொண்டு பார்க்கும் போது கிட்டத்தட்ட ஒரு இலட்சம் ஆண்டுகாலம் வாழ்ந்து திடீரென்று மறைந்திருந்தான். நியாண்டர்த்தால்ஸ் மனிதனின் மண்டையோடு முதன் முதலில் 1829 ஆண்டு பெல்ஜியத்தில் பிலிப் - சார்லஸ் ஷேமெர்லிங்  என்பவரால் ஆய்வுக்குட்படுத்தப்பட்டது. 1848 ஆம் ஆண்டு ஸ்பெயினில் கிப்ரால்டர்  என்ற இடத்தில் நியாண்டர்தால்ஸ் மனிதனின் 1080 கன சென்ரி மீட்டா் அளவுடைய மண்டையோடு ஒன்று கண்டுபிடிக்கப்பட்டது. இது பெண்ணினுடையதாகும். 1856 ஆம் ஆண்டு ஜோஹான் கார்ல் ஃபஹ்ராட்  என்பவரால் நியாண்டர்தால்ஸ் பள்ளத்தாக்கில் இம்மனிதனுக்குரிய மண்டையோடும், சில எலும்புகளும் கண்டுபிடிக்கப்பட்டன. இதனைத் தொடர்ந்து இருபதாம் நூற்றாண்டின் தொடக்கத்தில் நியாண்டர்தால்ஸ் மனிதன் பற்றிய கண்டுபிடிப்புக்களும், ஆய்வுகளும் ஐரோப்பா, ஆசிய, வடஆப்பிரிக்கா பகுதிகளில் பல இடங்களில் மேற்கொள்ளப்பட்டன. 1908ஆம் ஆண்டு மத்திய பிரான்ஸில் நியாண்டர்தால்ஸ் மனிதனின் மண்டையோடு முழுமையாக கிடைக்கப்பெற்றுள்ளது. இம்மண்டையோடானது முன்நெற்றி எலும்பு பெரியதாகவும், சாய்வாகவும் அமைந்திருந்ததுடன், கன்னத்திலுள்ள எலும்புகள் பின்னால் சரிவாகவும், கீழ்த்தாடை எலும்பு கடினமானதாகவும், மேல்தாடை எலும்பில் கோரைப்பல்லின் குழி இல்லாமாலும் அமைந்திருந்தது. நியாண்டர்தால்ஸ் மனிதனின் மூளை மிகவும் பெரியதாகவும், கிட்டத்தட்ட 1600 கன சென்ரி மீட்டா் அளவுடையதாகவும் அமைந்திருந்தது. சமூக உணர்வு, சமய நம்பிக்கைகள் கொண்டவர்கள். பல்வேறு சடங்குகளை இயற்றியுள்ளனர்.

ஆர்க்கி ஹோமோ செபியன்கள்
தெற்கு ஆப்பிரிக்காவில் தோன்றிக் கண்டங்கைளக் கடந்து குறிப்பிடத்தக்க இனமாக மாறிய இவர்கள் உறைபனிக்காலத்தில் வாழ்ந்தனர்.

ஹோமோ செபியன்
75,000 - 10,000 ஆண்டுகளுக்கு முன்பு தற்கால மனிதர்கள் தோன்றினார்கள். 18,000 ஆண்டுகளுக்கு முன்னர் குகைகளில் வாழ்ந்தும், வேட்டையாடியும் வாழ்ந்தனர். 10,000 ஆண்டுகளுக்கு முன்னர் விவசாயத்தை அறிந்து, அதனை ஏற்று, தனிக்குடியிருப்புகளை உருவாக்கி வாழும் 'மனிதப்பரிணாமம்' தொடங்கியது.